Nos Agnes abbatissa totusque conventus ecclesie de Conlonges, notum facimus universis presentes litteras inspecturis, quod nos, pro bono et utilitate ecclesie nostre, dedimus ecclesie Loci Dei in escambium omnes ventus nostros de Nuiz, quos dux et ducissa Burgundie nobis in elemosinam contulerant, quos ventus Nicholaa abbatissa Sancti Johannis Eduensis quamdiu vixerit possidebit. Et dicta ecclesia Loci Dei nobis pro ventis illis quicquid habebat apud Talemer in omni proventu de elemosina quam Richardus dominus Domne Petre eidem ecclesie contulerat nobis dedit in perpetuum et concessit possidendum. Et ut hoc ratum et firmum in perpetuum habeatur, presenti pagine sigillum beate Marie de Colonges apposuimus. Actum anno Domini Mo CCo tricesimo nono, mense marcii.